# 3M: Historie på TV – mellem faghistorie og populærhistorie

**Dagens modul skal give dig (modulets formål):**

* **Øget kendskab til erindringshistorie, historiebrug, fag- og populærhistorie mm.**

** **

|  |
| --- |
| **Modulplan:**   1. **Quizlet: Begrebstræning** 2. **Gruppearbejde med udgangspunkt i ’Historien om Danmark’ (2017)** |

# 1. Quizlet: Begrebstræning

* Start med at øve centrale begreber vdr. forløbets overordnede tema: erindringshistorie.
* Brug dette link: <https://quizlet.com/195964869/erindringshistorie-flash-cards/?i=ys8nv&x=1jqt> og anvend forskellige muligheder (fx ’Test’, ’Flashcards’ og ’Learn’. Nogle giver ikke mening at bruge – fx ’Gravity’).

# 2. Gruppearbejde med udgangspunkt i ’Historien om Danmark’ (2017)

Historien om Danmark er en stort opsat historiefortælling fra DR i 10 afsnit (2017). Serien blev sendt i bedste sendetid og er et led i en større kampagne på tværs af forskellige medier og kulturelle institutioner, bl.a. DR, Nationalmuseet og Slots- og kulturstyrelsen. Af sidstnævntes hjemmeside fremgår det, at målet med projektet er: ”At styrke og nuancere historiebevidstheden samt den historiske interesse hos alle danskere, uanset alder, køn og postnummer (…)”. DR’s bidrag til denne kollektive historiefortælling er ’Historien om Danmark’. Det er dog langt fra første gang, at dokumentarserier om nationens tilblivelse og historie kører i tv-skærmene herhjemme (fx har Clement Kjersgaards far, Erik Kjersgaard, været vært for en lignende kendt tv-danmarkshistorie fra 1982).

|  |  |  |  |
| --- | --- | --- | --- |
|  | A | B | C |
| 1 | Alicia, Mads, Morten, Selma | Alberte, Sofie, Sarah, Amanda | Philip, Lærke, Asger, Emilie |
| 2 | Caroline, Ida, Marcus, Magnus | Clara, Mads-Emil, Kasper, Jakob | Julie, Laura, Lea, Liva |

**Opgave:** I skal nu gruppevisbesvare nedenstående spørgsmål og dernæst skal hver gruppe kunne præsentere deres svar for en anden gruppe (i næste modul). Til opgaven skal I bruge flg. links:

* Historien om Danmark (Vikingetiden): <https://www.dr.dk/drtv/episode/historien-om-danmark_-vikingetiden_145565> (DR 2017)
* Danmarks Historie (årene 900-1120): <https://www.dr.dk/bonanza/serie/219/kjersgaards-danmarks/28690/danmarkshistorie-0212---og-gjorde-danerne-kristne> (DR 1982)

I får resten af modulet i dag til at lave opgaven. Aflever det I når under elevfeedback (en afleverer med alle gruppenavne på). Anvend løbende relevante begreber relateret til erindringshistorie, historiebrug, historiebevidsthed og fag- og populærhistorie (hvor I kan og hvis I kan).

OBS: I må ikke uddelegere spørgsmålene. Lav dem i **fællesskab**.

1. Placer ’Historien om Danmark’ (Vikingetiden) på skalamodellen (figur 9) på s. 27 i ’Fra fortid til historie’ (se pdf på modulet) og begrund hvorfor I placerer den som I gør?
2. Overvej, hvad der i vores nutid kan forklare den store interesse for vikingetiden (fx i film, tv-serier, reklamer, dagligvarer, computerspil, vikingetræf- og markeder mv.).
3. Se introduktionen til ’Historien om Danmark’ fra 00:00-02:40. Her nævner Lars Mikkelsen (vært) bl.a.: ”Dette er historien om Danmark. Historien om, hvordan et land blev til et land og et folk til et folk. Det er fortællingen om et folk, der har oplevet svimlende storhed og totalt forfald. (…). Det er vores historie.” Hvad er formålet med denne sprogbrug og hvilke begreber fra forløbet hidtil kan du knytte til denne sprogbrug?
4. Se nu introduktionen til ’Danmarks Historie’ (DR/1982) fra 00:00-02:15 og overvej, hvilke forskelle og/eller ligheder der er ift. introduktionen til ’Historien om Danmark’ (DR/2017).
5. Se ‘Historien om Danmark’ fra 37:16-40:00 (om Harald Blåtands omvendelse til kristendommen og dåb): hvorfor iscenesættes denne myte og Harald Blåtands dåb som den gør? Hvad gør det for seeren og vores syn på fortiden?
6. Sammenlign fortællingen om Harald Blåtand i ’Historien om Danmark’ (2017) med fortællingen om samme i ’Danmarks Historie’ (1982) - se fra 30:00-26:00 min. i sidstnævnte. Hvilke forskelle/ligheder kan man opsætte i den måde, der fortælles om fortiden på?
7. Hvad har ’Historien om Danmark’ lagt vægt på ift. vikingetiden som periode og hvad er der ikke lagt vægt på? Hvad kunne have nuanceret synet på vikingetiden, hvis der var truffet andre valg? Påvirker vores nutid, hvordan fremstillingen ser ud?
8. Hvis I skulle lave en 2c’s ’Danmarkshistorie 2023’, hvordan ville introen til programmet så lyde? Hvad skulle fokus være og hvorfor? Er I ambitiøse (og har tid!), så kan I fx lave en videointro til jeres kommende Danmarkshistorie.